Эйли Джордж Вашингтон Карвер мәктәбендә уҡый, һуңынан Томас Джефферсон мәктәбенә уҡырға инә. Ул хорҙа спиричуэлс йырлай,  шиғырҙар яҙа һәм сит телдәрҙе уңышлы өйрәнә.  «Линкольн-театр» спектаклдәренә һәм «Орфей»  театрына даими йөрөүенә ҡарамаҫтан, 1949 йылда мәктәптәге дуҫ ҡыҙы Кармен Де Лавалейд Лестер Хортон студияһына  алып килгәнсе, бейеү  хаҡында уйламай. Лестер Хортон дәрестәре Эйлиға  ҙур йоғонто яһай, тап улар уның бейеү техникаһына нигеҙ һала.